Gáttaþefur
Channel: UNICEF á Íslandi
Date: 21/12/2015

Gáttaþefur er með mjög stórar nasir. Það hefur oft pirrað hann í gegnum tíðina að þegar hann stelst til að taka eftirmiðdagsblund úti í grasi gróinni gjótu þá fljúga flugur upp í nasirnar á honum. Einn daginn ákvað hann að kaupa sér flugnanet. Eftir það hefur enginn truflað blundinn hans nema Pottaskefill sem reynir stundum að nota hann í tilraunir. 

Vissi lengra en náði nef
og var því stórvel gefinn.
Gáttaþefur keypti net
og gaf í gegnum vefinn.
Því best er hollráð harmi gegn
ef börnin taka kríu:
Flugum bægja burtu skal
og forðast malaríu.

Íslensku jólasveinarnir eru þekktir fyrir stríðni og pretti en þessi jólin hafa þeir þó ákveðið að taka höndum saman, bæta ráð sitt og hjálpa UNICEF við að koma hinum ýmsu hjálpargögnum til barna í neyð. Gáttaþefur vill núna útvega öllum börnum moskítónet sem þess þurfa. Hann vill ekki að þau smitist af malaríu eða öðrum banvænum sjúkdómum sem skordýr geta borið með sér.  


Íslensku jólasveinarnir eru þekktir fyrir stríðni og pretti en þessi jólin hafa þeir þó ákveðið að taka höndum saman, bæta ráð sitt og hjálpa UNICEF við að koma hinum ýmsu hjálpargögnum til barna í neyð. Gáttaþefur vill núna útvega öllum börnum moskítónet sem þess þurfa. Hann vill ekki að þau smitist af malaríu eða öðrum banvænum sjúkdómum sem skordýr geta borið með sér.